న్యూఢిల్లీ: కేంద్ర ప్రభుత్వ ప్రతిపాదిత ట్రిపుల్ తలాక్ బిల్లును ఆల్ ఇండియా ముస్లిం పర్సనల్ బోర్డు వ్యతిరేకించింది. బిల్లు ముసాయిదా రూపకల్పనలో ఎలాంటి విధివిధానాలను పాటించలేదని ఏఐఎంపీఎల్బీ ఆరోపించింది. ట్రిపుల్ తలాక్ బిల్లును చట్టబద్ధం చేసేందుకు కేంద్రం తీసుకువచ్చిన బిల్లుపై చర్చించేందుకు ఏఐఎంపీఎల్బీ ఆదివారంనాడు అత్యవసర సమావేశం ఏర్పాటు చేసింది. అనంతరం సమావేశం వివరాలను ఏఐఎంపీఎల్బీ నేత సజ్జద్ నోమాని మీడియాకు వివరించారు. ట్రిపుల్ తలాక్ బిల్లును ఆల్ ఇండియా ముస్లిం పర్సనల్ లా బోర్డు వ్యతిరేకిస్తున్నట్టు చెప్పారు. ముస్లిం మహిళలకు మేలు చేసేదిగా ముసాయిదా బిల్లు లేదని, ఈ బిల్లు ఆమోదం పొందితే ముస్లిం కుటుంబాలు అతలాకుతలమవుతాయని అన్నారు. ప్రతిపాదిత  బిల్లు ఇస్లాం, షరియత్కు వ్యతిరేకమని ఆయన అన్నారు. ముసాయిదా బిల్లు విషయంలో ఎలాంటి విధివిధానాలను పాటించకపోవడమే కాకుండా సంబంధిత భాగస్వాములతో చర్చించలేదని అన్నారు. ఇదే విషయాన్ని ఏఐఎంపీఎల్బీ అధ్యక్షుడు నేరుగా ప్రధాని దృష్టికి తీసుకువచ్చి బిల్లును తక్షణంగా నిలిపివేసి, ఉపసంహరించుకోవాలని కోరనున్నట్టు సజ్జద్ నోమని తెలిపారు.
newdhilly: kendra prabhutva pratipaadita triple talak billunu al india muslim parsanal bordu vyatirekinchindi. billu musaida roopakalpanalo elanti vidhividhaanaalanu paatinchaledani aimplb aaropinchindi. triple talak billunu chattabaddham chesenduku kendram teesukuvacchina billupai charchinchenduku aimplb aadivaaramnaadu atyavasara samavesam erpaatu chesindi. anantaram samavesam vivaraalanu aimplb netha sajjad nomani mediaku vivarinchaaru. triple talak billunu al india muslim parsanal laa bordu vyatirekistunnatta cheppaaru. muslim mahilalaku melu chesedigaa musaida billu ledani, ee billu aamodam pondite muslim kutumbaalu atalaakutalamavutaayani annaru. pratipaadita  billu islam, shariyatku vyatirekamani aayana annaru. musaida billu vishayamlo elanti vidhividhaanaalanu paatinchakapovadame kakunda sambandhita bhaagaswaamulatho charchinchaledani annaru. ide vishayaanni aimplb adhyakshudu nerugaa pradhaani drushtiki teesukuvacchi billunu takshanamgaa nilipivesi, upasamharinchukovaalani koranunnattu sajjad nomani telipaaru.